Document ID: 32013D0644

DECIZIA DE PUNERE ÎN APLICARE A COMISIEI
din 8 noiembrie 2013
de modificare a Deciziei 2006/944/CE pentru a include nivelul emisiilor alocate Republicii Croația în temeiul Protocolului de la Kyoto
[notificată cu numărul C(2013) 7489]
(2013/644/UE)
COMISIA EUROPEANĂ,
având în vedere Actul de aderare a Republicii Croația, în special articolul 50,
întrucât:
(1)
Decizia 2006/944/CE a Comisiei (1) stabilește nivelurile de emisii pentru anul de referință alocate Uniunii și statelor sale membre pentru perioada de cinci ani din cadrul primei perioade de angajament în temeiul Protocolului de la Kyoto. Aceste niveluri de emisie, definite în anexa la decizia respectivă, au fost stabilite ca urmare a finalizării revizuirilor efectuate în temeiul articolului 8 din Protocolul de la Kyoto la Convenția-cadru a Organizației Națiunilor Unite asupra schimbărilor climatice.
(2)
Revizuirea nivelului de emisii din anul de referință pentru Croația a fost finalizată la 26 august 2009. Raportul acestei revizuiri a ridicat o problemă de punere în aplicare cu privire la cantitatea atribuită Croației. La 8 februarie 2012, Comitetul de control privind respectarea dispozițiilor din cadrul Protocolului de la Kyoto a stabilit că problema de punere în aplicare a fost rezolvată și, prin urmare, au fost stabilite valorile finale ale nivelului de emisii alocate Croației.
(3)
În urma aderării Republicii Croația la Uniunea Europeană la data de 1 iulie 2013, anexa la Decizia 2006/944/CE ar trebui să includă, de asemenea, nivelul de emisii alocate Croației în temeiul Protocolului de la Kyoto.
(4)
Decizia 2006/944/CE ar trebui modificată în consecință,
ADOPTĂ PREZENTA DECIZIE:
Articolul 1
În anexa la Decizia 2006/944/CE, după mențiunea referitoare la Estonia se introduce următorul text:
„Croația
148 778 503”
Articolul 2
Prezenta decizie se adresează statelor membre.
Adoptată la Bruxelles, 8 noiembrie 2013.

Labels: 18
15
5
20